આ બાઇકમાં 240Wની સ્માર્ટ અને પાવરફૂલ મોટર મૂકવામાં આવી છે જે મહત્તમ ૨૦ કિલોમીટર પ્રતિ કલાકની ઝડપ આપે છે. વજન ઓછું હોય તો સ્પીડ વધી શકે, પણ એટલી નહીં કે એને ચલાવવા માટે તમારે લાઇસન્સની જરૂર પડે. ૧૫ ડિગ્રીનો ઢાળ ચઢવાનો હોય તો પણ તેની સ્પીડમાં તમે અનુભવી શકો એવો ઘટાડો નહીં થાય. તેની બ્રેક પણ એટલી સ્માર્ટ છે કે તમારે જરૂર હોય ત્યારે અને તેવી રીતે બાઇક ઊભી રહે. તેની સીટ અને હેન્ડલ એડ્જેસ્ટેબલ છે એટલે અલગ અલગ હાઇટ ધરાવતા વ્યક્તિ પોતાની રીતે તેને ઉપર નીચે કરી શકે છે. હેન્ડલના આગળના ભાગમાં LED લાઇટ મૂકવામાં આવી છે, જેનો ઉપયોગ કરીને તમે રાત્રે પણ બાઇકિંગ કરી શકો છો.